የህግ የበላይነት ለቀጣይ ሕይወት ተስፋ
ኢትዮጵያን ከሞላ
ጎደል
መግለጽ
የሚያስችል
የህዝብ
ትስስር
ይስተዋልበታል።
የህዝቦች
የሰላምና
የመቻቻል
ልኬቱ
ለዘመናት
በአብሮነት
የመዝለቅ
ምስጢር
ነው።
አማራው
ከኦሮሞው፣
ኦሮሞው
ከትግሬው፣
ወላይታው
ከጋሞው፣
ጉራጌው
ከስልጤው
ተጋብተውና
ተዋልደው
የሚኖሩባት
የደም
ትስስር
መመስረቻም
ሆና
ኖራለች፤
የባሌ
ዞን።
አቶ
ተስፋዬ
ይልማ
በጎባ
ከተማ
የሚገኙ
የይልማ
አሞሳ
ሆቴል
ማናጀርና
ባለቤት
ናቸው።
እርሳቸው
እንደሚሉት
ሆቴሉ
በከተማው
ውስጥ
ሆቴል
ባልነበረበት
ወቅት
ጀምሮ
ላለፉት
60 ዓመታት
አገልግሎት
ሲሰጥ
የኖረ
ነው።
የባሌ
ዞን
የቱሪስት
መዳረሻ
እንደመሆኑም በዚህ አካባቢ ለሚመጣ ቱሪስት አገልግሎት የሚሰጥ ግንባር ቀደም ሆቴል ነው። አሁንም ህብረተሰቡን ከማገልገል ጀምሮ በማህበራዊ ችግሮቻቸው በመድረስ ጭምር ብዙ ማህበራዊ አገልግሎቶችን ሲሰጥ ቆይቷል። ቤተሰቡ በከተማው ተወልደው ያደጉ ከመሆናቸው ሌላ የሚያውቁትም የሚሄዱበትም ሆነ የልማት አጋር የሚሆኑበት አካባቢ ይኖራል ብለው ስላላመኑ በከተማዋ መስራትን እንደመረጡ ተናግረዋል። እርሳቸውም ቢሆኑ እንደሌሎች እህትና ወንድሞቻቸው በውጭ ይኖሩ የነበረ ቢሆንም የአባታቸውን ህልፈተ ህይወት ተከትሎ ወደ አገር ውስጥ ተመልሰው ቤተሰብንም አገርንም ማገልገል መምረጣቸውን ጠቁመው፤ ሰኔ 23 በተፈጠረው ችግር ስሜት በሚነካ መልኩ ሆቴሉ ሙሉ ለሙሉ መውደሙን ተናግረዋል። እንደ አቶ ተስፋዬ ገለጻ፤ ይህ አስተሳሰብና ተግባር ሁሉንም የህብረተሰብ ክፍል የሚወክል አይደለም። ምክንያቱም ህብረተሰቡ የሚኖረው በሰላምና በፍቅር ነው ። የተወሰኑ ኃይሎች የራሳቸው የሆነ የፖለቲካ ፍላጎት ሊኖራቸው ይችል ይሆናል። የፖለቲካ አስተሳሰብ ግን በዚህ መልኩ ሳይሆን በምርጫ ተወዳድሮ ስርዓት ባለው መንገድ የሚካሄድ እንጂ የተገነባውን ልማት እያፈረሱ የሚገኝ ስልጣን የለም። ከተለያዩ አካባቢዎች የሚፈጠሩ የጥፋት ድርጊቶች ማንንም አሸናፊ አድርገው የማያሻግሩ፣ የሰውንም ሞራል የሚነኩ፣ ልማቱንም እንደገና ወደታች የሚመልሱና ህብረተሰቡን የሚያቀጭጩ ናቸው ብለዋል። እንደ ይልማ አሞሳ
ሆቴል ሁሉ በሰሞኑ
በዞኑ ከወደሙ ሆቴሎች
አንዱ በሮቤ ከተማ የሚገኘው የዘርፌ ግርማይ ሆቴል ነው ፤ ይህ ሆቴል መሰል ጥቃት ሲፈጸምበት በዚህ ዓመት ብቻ ለሁለተኛ ጊዜ ነው። በሆቴሉ ላይ ስለደረሰው ጥፋት ወጣት መሳይ ዑመር እንዳስረዱት፤ ሆቴሉ በዚህ ዓመት ሲቃጠል ለሁለተኛ ጊዜ ነው። መጀመሪያ ጥቅምት 12 በነበረው ግርግር ተቃጥሎ ነበር። በወቅቱ የወደመው ንብረትም በግምት 11 ሚሊዮን ብር በላይ ይሆናል። በሰዎች እርብርብ በተደረገ እገዛ ከበፊቱ በተሻለ መልኩ ታድሶ ወደ ሥራ ገብቶ ነበር። አሁን ደግሞ ለሁለተኛ ጊዜ ሆቴሉ ሙሉ ለሙሉ በእሳት ወድሟል ይላሉ። ሆቴሉ ከ70 በላይ ሰራተኞች የነበሩት ሲሆን ፤ አሁን ሁሉም ተበትነዋል። ሆኖም የሰው ልጅ ይኖራል፣ ይሞታል በአንድ ግለሰብ ላይ እንዲህ አይነት አስከፊና አጸያፊ ተደጋጋሚ ድርጊት ሲፈጸም ደግሞ መንግሥት ዝም ማለት የለበትም፤ ህብረተሰቡም ሊያወግዘው ይገባል። በመሆኑም መንግሥት አስቸኳይ እርምጃ ወስዶ ለችግሩ መፍትሄ ካልሰጠው ለወደፊቱም ሰርተን ለመኖር ዋስትና የለንም ይላል ወጣት መሳይ። የጎባ ከተማ ነዋሪ አቶ የሺጥላ በድሩ በበኩላቸው፤ በከተማዋ የደረሰው ነገር እጅግ የሚያሳዝን ነው። ተግባሩም ትናንትና በህብረትና በፍቅር አብሮ የኖረውን ህዝብ ነገን አብሮ እንዳይኖር ችግር ለመፍጠር ነው። ለዚህ ደግሞ በማይሆን ትርክት ውስጥ ገብተው ከተለያየ አካባቢ በመምጣት የፈጸሙት ጥፋት ሲሆን፤ በሁከቱ የደረሰው ጉዳት ባለሃብቶችን ብቻ ሳይሆን ህብረተሰቡን ጭምር የሚጎዳ፤ በህዝቦች መካከል መጠራጠርንና ስጋት እንዲፈጠር የሚያደርግ ነው ብለዋል። አቶ የሺጥላ ጉዳት
የደረሰባቸውም ሆኑ ህብረተሰቡ
ምንም በማያውቀው መልኩ
ውድመት የፈጸሙ ሰዎች
አላማ ደግሞ አብሮ
የኖረውን ህዝብ እንዲቃቃር
የሃይማኖትና የብሄር ግጭት
ውስጥ ገብቶ ወደ
ማያባራ ጦርነት እንዲገባ
ለማድረግ የታቀደ ሴራ
መሆኑን ጠቁመው፤ አልተሳካላቸውም
እንጂ ይህንኑ ሞክረው ነበር ይላሉ። እርሳቸው አሁንም መንግሥት በነዚህ አካላት ላይ አስቸኳይ እርምጃ ሊወስድና የህግ የበላይነት ሊከበር ይገባል። ምክንያቱም የህግ የበላይነት የማይከበር ከሆነ ህብረተሰቡ ለአደጋ ይዳረጋል። አሁንም በአካባቢው እየሆነ ያለው ይሄው ሲሆን፤ እነዚህ የጥፋት ኃይሎች ደግሞ ከማዘጋጃ ፣ ከፖሊስና ከሽማግሌዎችም ጭምር በላይ ሆነዋል ብለዋል። አቶ የሺጥላ እያስቸገረ ያለው የጥፋት ኃይል ከየት እንደሚመጣ እንደማይታወቅ ገልጸው፤ ይሄንን የሚያደርጉት ባለፉት 27 ዓመታት ከጥላቻ ስብከት ውጭ ስለፍቅርና አብሮነት እንዲያውቁ ያልተደረጉ ወጣቶች ናቸው። እነዚህ ጥፋተኞችና መመሪያ አቀባዮቻቸው የአካባቢው ማህበረሰብ ትናንትም አብሮ የኖረ ነገም ሳይበታተን አብሮ የሚኖር መሆኑን ማወቅ ይኖርባቸዋል። በመሆኑም መንግሥት በትኩረት መፍትሄ ሊሰጠው፤ ህብረተሰቡም በሰላም እንዳይኖር የሚጥሩ ኃይሎች ላይ እርምጃ ሊወስድ እንደሚገባ ተናግረዋል። የጎባ ከተማ ከንቲባ አቶ ንጋቱ ሞቱማ በበኩላቸው፤ የተፈጸመው ጥፋት አሳፋሪ ነው። በዚህ ሁነት በከተማው ውስጥ የመኖሪያ ቤቶችንና የንግድ ቤቶችን ጨምሮ 46 ቤቶች ተጎድተዋል። የሁለት ሰው ህይወት ሲያልፍ በአንድ ሰው ላይ የአካል ጉዳት ደርሷል። በዚህ ተግባር የተጠረጠሩ 56 ሰዎች በቁጥጥር ስር ውለዋል። በቀዳሚነት ደረጃ ሁከቱን ሲያቀናጁ፣ ሲያስተባብሩ፣ ቤንዚን ሲያቀብሉና ቤት እንዲቃጠል አቅጣጫ ያስቀመጡ ብሎም መንገድ እንዲዘጋ ሲያስተባብሩ የነበሩትን ለፍርድ ለማቅረብ በሚደረገው ሂደት እስካሁን ያልተያዙ ስምንት ተጠርጣሪዎች በመኖራቸው፤ እነዚህን ተጠርጣሪዎች በቁጥጥር ስር በማዋል በአጭር ጊዜ ፍርድ እንዲያገኙ ይደረጋል። የተጎዱ ቤተሰቦችን በመደገፍና የወደሙ ንብረቶችን የመተካት ሥራ ከህብረተሰቡ ጋር ተቀናጅቶ የሚሰራ ይሆናልም ብለዋል። የሮቤ ከተማ ከንቲባ አቶ አብዱል ጀሊል በበኩላቸው፤ ክስተቱ አስደንጋጭና ከተጠበቀው በላይ ነበር። በሁከቱ በሚያሳፍርም በሚያሳዝንም መልኩ ግለሰቦች ለፍተው ያፈሩትን ንብረት በአንድና በሁለት ሰዓት ባልበለጠ ጊዜ ውስጥ እንዲያጡ አድርጓል። በተፈጠረው ሁከትም ሆቴልና መኖሪያ ቤቶች ላይ ጉዳት መድረሱን ገልጸዋል። እንደ አቶ አብዱል ገለጻ ፤ በግርግሩ አምስት ሰዎች ህይወታቸው ሲያልፍ የቆሰሉ ወገኖችም አሉ። የከተማ አስተዳደሩ ኀዘኑን ከመግለጽ ባለፈ ህግ ማስከበርና ተጎጂዎችን የመደገፍ ተግባር ላይ አተኩሮ እየሰራ ይገኛል። እስካሁን 29 ተጠርጣሪዎችን ይዞ ለህግ ማቅረብ የቻለ ሲሆን፤ ያልተያዙና በቁጥጥር ሥር የዋሉትንም ቢሆን በአጭር ጊዜ ውስጥ ለፍርድ እንዲቀርቡ ይደረጋል። አስፈላጊውን ፍርድ እንዲያገኙ እስከመጨረሻው በመከታተል ከስር ከስር እየተሰራም ይገኛል ። እርሳቸው ከዚህ በተጓዳኝ ተጎጂዎች ወድቀው እንዳይቀሩ ህብረተሰቡን በማሳተፍ መልሶ የማቋቋም እንቅስቃሴ መጀመሩን ጠቁመው፤ ተጎጂዎች ወደ ቀድሞ መኖሪያቸው፣ ኑሯቸውና መደበኛ ሥራቸው እንዲመለሱ ለማስቻል ከተማ አስተዳደሩ አስፈላጊውን ድጋፍ ያደርጋል። እንዲሁም ይህን የመሰለ አሳፋሪ ዝርፊያና ቃጠሎ በከተማዋ ዳግም እንዳይከሰት የከተማዋ ነዋሪዎችም ለንብረታቸውም ለህይወታቸውም ዋስትና እንዲኖራቸው፣ በሰላም ወጥተው እንዲገቡ መንግሥት ጥበቃ እንዲያደርግላቸው ከዚህ በፊት የነበሩ ስህተቶችን በማረም ዘላቂ ሰላምን ለማረጋገጥ ወደ ሥራ ለመግባት እየተሰራ መሆኑን ገልጸዋል።አዲስ ዘመን ሐምሌ 8/2012ወንድወሰን ሽመልስ